Source: http://hir3.hu/temak/allas-munka/munkanelkuliseg-1936.htm
Timestamp: 2020-05-30 19:11:55+00:00

Document:
allas-munka - munkanelkuliseg-1936 - hir3.hu
A Vatikán már készülődik a karácsonyra
Az ünnepek előtt nyolc héttel a Vatikánban már megkezdődtek a karácsonyi előkészületek. A pápai állam műszaki szolgálata körbekerítette a Szent Péter tér kétezer négyzetméterét, ahol majd helyet kap a karácsonyfa és a betlehem. A munkások a Bernini oszlopsor déli bejáratánál már a raktárt is felállították.A monumentális evangéliumi jelenet - amelyhez még felnőtt pálmákat is felhasználnak - hetekig készül; a szerkezet összeállításához acélra, hungarocellre, gipszre és homokra is szükség van. A készülő betlehemi kép azonban szentestéig, vagyis december 24-ig rejtve marad a kíváncsi szemek elől, hatalmas paravánnal takarják el.
2009.11.04. 10:45
Hobbigeológusok találtak rá a világ legöregebb pókhálójára
Brit hobbigeológusok fedezték fel a világ legrégebbi pókhálóját. A 140 millió éves fonalak a dél-angliai tengerpart krétafalában, borostyánba zárva őrződtek meg az utókor számára. Az Oxfordi Egyetem kutatója, Martin Brasier és csapata a szenzációs leletet a Journal of the Geological Society című geológiai folyóirat aktuális számában tette közre. A hobbigeológusok pár éve leltek rá a borostyánra Hastings kikötővárostól nem messze. Brasier becslése szerint az ásvány röviddel azelőtt keletkezett, hogy az első virágos növények megjelentek volna a Földön.
Továbbképzik a brit Mikulásokat
Hi-tech továbbképzést kapnak a Mikulások Nagy-Britanniában játéktanból, mert az elektronikus játékok fejlődése miatt sokan közülük nem érti, hogy mit is kérnek tőlük a gyerekek. A télapók a tanfolyam mellett önerőből is erősíthetik tudásukat egy internes segédhonlapnak köszönhetően, amelyen szakértőket kérdezhetnek számítógépes játékokról. "Nincs annál kiábrándítóbb, mint amikor kérsz valamit a Mikulástól és látod, hogy fogalma sincs róla, mi az" - mondta egy brit lapnak egy számítógépes szakember. Egy egészen friss felmérés szerint a brit télapók négyötöde még csak nem is hallott például a Nintendo DSi játékról.
Steve Martin és Alec Baldwin vezeti az Oscar-díj átadási ceremóniáját
Steve Martin és Alec Baldwin kapta az Oscart - nem a szobrot, hanem az Amerikai Filmakadémia gálájának műsorvezetői tisztét. A hollywoodi díjátadó minap kijelölt producerei, Bill Mechanic és Adam Shankman a döntés nyomán "tökéletes párosnak" minősítették a show új házigazdáit. A legnagyobb presztízsű filmes díjak átadásának televíziós közvetítése évek óta küzd a nézők lankadó figyelmével, a tavalyi változtatásoknak köszönhetően idén már 4 millióval nőtt a nézők száma, s a jövő márciusi ceremóniától is a felívelő tendencia folytatását várják.
Az iráni rendőrség tüzet nyitott ellenzéki tüntetőkre Teheránban
Megzavarta az iráni ellenzék a teheráni amerikai nagykövetség elfoglalásának 30. évfordulóján tartott hivatalos nagygyűlést: a rendőrség összecsapott a tüntetőkkel, sőt egyes hírek szerint belelőtt a tiltakozókba. Az iráni rendőrség tüzet nyitott Mir Hoszein Muszavi ellenzéki vezető híveire Teherán központjában, és néhányan megsebesültek - jelentette a Mowjcamp reformista weboldal, más források azonban egyelőre nem erősítették ezt meg. Előzőleg több száz ellenzéki gyűlt össze a főváros központjában a hatóságok erre a napra szóló tilalma ellenére, rendszerellenes jelmondatokat kiabáltak.
Bloomberg harmadszor is New York polgármestere lett
A milliárdos Michael Bloomberg harmadszor is New York polgármestere lett a keddi választáson. A független jelöltként indult Bloomberg, aki valószínűleg New York leggazdagabb embere, 13-szor több pénzt költött választási kampányára, mint demokrata párti ellenfele, William Thompson. Bloomberg - akinek a vagyonát a Forbes magazin 16 milliárd dollárra taksálja - 100 millió dollárt költött újraválasztására, míg ellenfele csak 7 milliót. Ez volt az eddig legdrágább választási kampány, amelyet egy amerikai jelölt saját zsebből finanszírozott.
2009.11.04. 10:15
A Toyota kiszáll a Forma-1-ből
A világ legnagyobb autógyáraként ismert Toyota azonnali hatállyal kiszáll a Forma-1-ből. A cég szerdán azzal indokolta bejelentését, hogy fennállásának legveszteségesebb évét zárta az idén, és jövőre sem várható jelentős javulás. Az idén a német Timo Glockot, az olasz Jarno Trullit és a japán Kobajasi Kamuit csatasorba állító Toyota döntése nyomán jövőre már egyetlen japán csapat sem lesz az autósport királykategóriájában, miután a Honda tavaly decemberben távozott.
2009.11.04. 10:00
Forma-1: még nincs istállója 2010-re Kimi Räikkönennek
Még nincs istállója 2010-re Kimi Räikkönennek: Ross Brawn, a Brawn GP csapatfőnöke szerint a finn túlságosan sokba kerülne nekik. Räikkönen helyét a Ferrarinál jövőre a spanyol Fernando Alonso foglalja el, így a 30 éves pilóta egyelőre hoppon maradt. Amikor az Auto Motor und Sport című német szaklap arról kérdezte Brawnt, alkalmazná-e a "jégembernek" becézett versenyzőt, azt mondta: "túl drága". A 2007-ben világbajnok Räikkönen korábban azt hangsúlyozta, csak olyan istállóhoz szegődik el, amelynél képes futamgyőzelmeket szerezni. Amennyiben ez nem sikerül, akkor lehet, inkább kihagy egy évet.
Emelte bruttó 4 forinttal a 95-ös benzin és 2 forinttal a gázolaj literenkénti nagykereskedelmi árát a Mol Nyrt. A Mol a múlt héten is emelte az árakat, akkor a 95-ös benzinét és a gázolajét is literenként 4 forinttal. A mostani emeléssel a benzin átlagára 301 forintra, a gázolajé 287 forintra nő. Az autósok 10-30 forintos árkülönbséget is tapasztalhatnak a kutaknál.
2009.11.04. 07:45
BL: a Bordeaux, a Porto, a MU és a Chelsea már a 16 között
Elsőként a Chelsea, a Manchester United, a Porto és a Girondins Bordeaux jutott a legjobb 16 közé a labdarúgó Bajnokok Ligájában. A BL-csoportkör 4. fordulójában a francia gárda a Bayern München vendégeként nyert 2-0-ra, s ezzel már nyolcaddöntős, mivel a kvartettben harmadik bajorok hátránya 6 pont, de az egymás elleni mérkőzések miatt nem tudják megelőzni mostani riválisukat. A D csoportban a Chelsea az Atlético Madrid otthonában döntetlent ért el, míg a Porto idegenben nyert az APOEL Nicosia ellen, ezzel a két gárda is tovább jutott. Az idén döntős MU kétgólos hátrányról egyenlített a CSZKA Moszkva ellen, s így a Vörös Ördögök is biztos továbbjutók. A Milan-Real Madrid derbi 1-1-es döntetlen zárult, melynek révén a két sztáralakulat egyaránt 7 ponttal vezeti a csoportot.
2009.11.04. 07:30
Elfogadták a 2010-es költségvetés fő számait
Az Országgyűlés kedden 12.662,680 milliárd forint bevétellel, 13.533,026 milliárd forint kiadás mellett 870.346,2 millió forint hiánnyal elfogadta a 2010-es költségvetés fő számait. A képviselők 200 igen, 156 nem szavazattal és egy tartózkodás mellett hagyta jóvá a főszámokat. Az Egészségbiztosítási Alap bevételi főösszege 1.376,095 milliárd forintra, míg kiadásai 1,445,503 milliárd forintra nőttek, így a testület jövőre 18 millió forinttal nagyobb, 69.408,3 millió forintos hiányt vár az alapban.
2009.11.03. 21:45
Idén világszerte csökkennek a reálbérek
Az idén világszerte csökkennek a reálbérek a tavalyi stagnálást követően annak ellenére, hogy itt-ott már beindult a gazdasági fellendülés. Az ENSZ nemzetközi munkaügyi szervezete, az ILO kedden közzétett elemzése szerint tavaly átlagosan 1,4 százalékkal emelkedtek a reálbérek a 2007. évi 4,3 százalékos növekedést követően. A jelentés szerint az idei év első felében a vizsgált 35 ország felében visszaeset a havi reálbér 2008 azonos időszakához képest, jórészt a munkaórák számának csökkenése miatt, s ez a tendencia az év hátralévő részében is folytatódik.
Bár a levett minták laboratóriumi vizsgálatával még bizonyítani kell, hogy az Ukrajnában influenzában elhunyt 71 beteg közül hánynak okozta a halálát a H1N1 vírus, az Egészségügyi Világszervezet feltételezi, hogy az illetők többsége az új vírussal fertőződött meg. "Laboratóriumi tesztek kimutatták a legfertőzöttebb ukrán megyék közül kettőben a H1N1 vírus jelenlétét. Miután a világjárványt okozó vírus lett világszerte a domináns vírustörzs, feltételezhető, hogy a legtöbb influenzás fertőzést a H1N1 okozta Ukrajnában" - áll az ENSZ egészségügyi szervezetének honlapján kedden közzétett közleményben.
2009.11.03. 21:15
A többet keresők inkább váltanának kgfb-s biztosítót
A férfiak, a középkorúak, az érettségizettek, és a havi 200 ezer forintnál többet keresők azok, akik idén leginkább tervezik, hogy másikra cserélik a kötelező gépjármű felelősségbiztosítójukat - közölte a kutatási eredményét a Gfk Hungária kedden. Egy évvel ezelőtt az autósok negyede tervezte azt, hogy összehasonlítja a jelenlegi kötelező gépjármű felelősségbiztosítási (kgfb) díját a piacon lévő többi biztosítóéval. Idén ez az arány már 41 százalék. Az összehasonlítást, illetve váltást tervezők többsége a 30-49 éves korosztályba tartozó férfi, aki érettségizett, és a jövedelme meghaladja a 200 ezer forintot.
2009.11.03. 20:30
BL: Herczeg András továbbra sem mond le a pontszerzésről
Továbbra is bízik a pontszerzésben Herczeg András, a Bajnokok Ligájában szereplő Debrecen labdarúgócsapatának klubmenedzsere. A hajdúságiaknak erre legközelebb szerdán, a Fiorentina otthonában lesz lehetőségük. "Két hete nagyszerű mérkőzést játszottunk a Fiorentinával, remélem, erre újra képesek leszünk" - nyilatkozta keddi sajtótájékoztatóján Herczeg. "A játékosaim elszántak, túltették magukat a bajnoki kudarcokon, ezért úgy érzem, ha nem követünk el komoly hibákat, akkor ismét szoros mérkőzést tudunk játszani. Természetesen továbbra is bízom a pontszerzésben.
2009.11.03. 20:15
Költségvetés 2010: befejezték a módosító indítványok szavazását
Befejezte a 2010-es költségvetés módosító indítványairól való szavazást az Országgyűlést kedden; a kisebb szünetekkel kilenc órán át tartó szavazás után jelenleg a költségvetési bizottság ülésezik, hogy megállapítsa a büdzsé fő számait. Miután a költségvetési bizottság a módosító indítványok elfogadása miatt megállapítja a fő számokat, a plenáris ülésen is döntenie fognak azokról. Ha az Országgyűlés elfogadja a 2010-es költségvetés fő számait, akkor már csak a büdzsé fejezetein belül lesz lehetőség belső átcsoportosításra.
2009.11.03. 19:15
Wayne Rooney apa lett!
Kevesebb mint 24 órával a szülés után, már haza is vitték a kórházból Kai Rooney.
2009.11.03. 19:05
Új influenzában meghalt egy 15 éves gyerek
A szolnoki kórházban meghalt egy 15 éves gyermek, akinél még életében kimutatták a H1N1 vírust - jelentette be az egészségügyi miniszter a keddi kormányszóvivői tájékoztatón. Székely Tamás közlése szerint számos ismert rizikócsoporthoz tartozott az áldozat. A Jász-Nagykun-Szolnok Megyei Hetényi Géza Kórház Rendelőintézet közleményben adott tájékoztatást az esetről, mely szerint a tizenöt éves, súlyos, krónikus alapbetegségben szenvedő beteg náluk október 29-től november 1-ig részesült ellátásban. A gyermeknél az ÁNTSZ értesítése alapján a H1N1 vírust diagnosztizálták. A közlemény szerint az intézmény a beteget a betegségeinek és állapotának megfelelően, a szakma szabályai szerint látta el. Ennek ellenére november 1-jén a gyermek elhunyt.
2009.11.03. 18:45
A terhes nők és más veszélyeztetettek beoltását javasolja a WHO
Az Egészségügyi Világszervezet (WHO) kedden a terhes nőknek és más fokozottan veszélyeztetett embereknek az új influenza elleni beoltását javasolta, tekintettel a téli hidegek beköszöntésére az északi féltekén. A WHO aggodalmát fejezte ki, hogy egyes veszélyeztetett emberek félnek a világjárvány elleni vakcinától, amely a szervezet szerint nem okozott semmilyen szokatlan mellékhatást annál a több százezer embernél, aki világszerte eddig beoltatta magát. Az ENSZ szakosított egészségügyi szervezete szerint a H1N1 vírusnak eddig legkevesebb 5712 halálos áldozata volt.
2009.11.03. 18:15
A cseh elnök aláírta a Lisszaboni Szerződést
Václav Klaus cseh államfő kedden délután bejelentette, hogy az alkotmánybíróság délelőtti döntése után - amely nem találta a cseh alkotmányba ütközőnek a Lisszaboni Szerződést - aláírta a ratifikációs dokumentumot. Az Európai Unió 27 tagállama közül Csehország utolsóként hagyta jóvá a Lisszaboni Szerződést. Klaus nyilatkozatában azt állította, hogy az alkotmánybíróságnak ezzel a döntésével már előre számolt, és bírálta a testületet. "Az alkotmánybíróság látlelete nem egy semleges jogi elemzés, hanem a Lisszaboni Szerződés elfogult politikai védelme..." - jelentette ki. Az alkotmánybíróság döntésének indoklását "nem megfelelőnek és konfrontatívnak" minősítette.
2009.11.03. 17:45
FTC-Diósgyőr botrány: három zártkapus mérkőzés az FTC büntetése
Három zártkapus mérkőzés és hárommillió forintos pénzbírság lett a Ferencváros büntetése a Magyar Labdarúgó Szövetség fegyelmi bizottságának keddi döntése nyomán a szombaton félbeszakadt Diósgyőr elleni bajnoki mérkőzésen kitört szurkolói rendbontás miatt. Ezt Retteghy István, a testület elnöke jelentette be az ülést követően. Egyúttal az ominózus mérkőzés kapcsán három mérkőzésre eltiltotta Dragóner Attilát, a Ferencváros védőjét is, aki az összecsapás során arcon könyökölte Balajti Ádámot, a diósgyőriek fiatal játékosát. Az esetet Sulyok Gergely játékvezető nem vette észre.
2009.11.03. 17:30
A Danubius is beperli az ORTT-t
A Sláger Rádió mellett a Danubius Rádiót üzemeltető társaság is keresetet nyújtott be a Fővárosi Bírósághoz az Országos Rádió és Televízió Testület (ORTT) ellen - közölte a bíróság sajtóosztálya kedden az MTI-vel. A közlemény szerint a médiumok soron kívüli eljárást kértek, amely iránt a bíróság a szükséges intézkedéseket megtette. Emellett kérték "az ideiglenes intézkedés" elrendelését, amelyről a bíróság az ORTT észrevételeit követően hoz döntést.
2010 elején állhatnak forgalomba az Alstom metrókocsijai a 2-es vonalon
Tovább csúszik az Alstom metrókocsijainak forgalomba állítása Budapesten a 2-es metróvonalra, legkorábban 2010 elején szállíthat utasokat, mert a gyártónak további tervdokumentációkat kell a közlekedési hatósághoz benyújtania - közölte kedden a BKV. A forgalomba állítás egyik feltétele a végleges típusengedély kiadása, ahhoz azonban, hogy ezt megkaphassa a Metropolis típusú metrókocsi, a Nemzeti Közlekedési Hatóság (NKH) hiánypótlásra kérte a gyártót. Az Alstomnak november 10-ig kell a kért dokumentációkat benyújtania, a hatóság ennek tükrében, a teljes tervdokumentáció birtokában dönt a típusengedély kiadásáról - közölte a BKV.
2009.11.03. 17:15
Kate Winslet elfogadta a rágalmazó brit lap kártérítését
Elfogadta a 25 ezer fontos (közel 8 millió forint) kártérítést az Oscar-díjas Kate Winslet, akit azzal rágalmazott meg egy brit lap, hogy hazudott arról, mennyit tornászik. Egy londoni bíróságon kedden született meg a döntés az ügyben. A tárgyaláson Winslet nem jelent meg. A 34 éves brit színésznő, a Titanic és A felolvasó sztárja a The Daily Mailt perelte be egy januári cikkéért, amely arra utalt, hogy bár Kate Winslet ellenzi a drasztikus fogyókúrát, mégsem járt tornázni, csak 20 perceket edzett otthon naponta. "Örülök, hogy a Mail bocsánatot kért valótlan állításai miatt" - fogalmazott Winslet közleményében, és hangsúlyozta: különösen érzékenyen érintette, hogy éppen a testedzéssel kapcsolatban gyanúsították meg hazugsággal.
A németek 226 eurót szánnak karácsonyi ajándékra
A német vásárlókat a vártnál kevésbé sújtotta a gazdasági válság, legalábbis ami a karácsonyi készülődést illeti: idén többet költenek majd ajándékokra mint korábban. Az Ernst & Young könyvelőcég előrejelzései szerint a németek áltagosan 226 eurót szánnak a karácsonyi ajándékokra, ez öt euróval magasabb a tavalyi összegnél. Az ajándékozási listák első helyén könyvek, ruhák és ajándékutalványok állnak - derült ki a felmérésből. A költekezési kedv leginkább azért nőhet, mert Európa legnagyobb gazdaságában nem nőtt olyan mértékben a munkanélküliség, mint ahogy az félő volt, és a gazdasági növekedésről is viszonylag kedvező, a vártnál jobb adatok érkeztek - magyarázták a szakértők.
Magyar hegymászók tűntek el a Kelet-Himalája térségében
Hivatalosan egyelőre nem megerősített keddi értesülések szerint magyar hegymászók tűntek el Szecsuan nyugati részén, a Kelet-Himalája térségében. Sárközy Péter pekingi magyar főkonzul az MTI tudósítóját arról tájékoztatta, hogy a kínai külügyminisztérium egyelőre nem erősítette meg Szecsuan tartomány központi közigazgatásának közlését, miszerint az a négy magyar hegymászó, akiknek október végén kellett volna visszatérniük egy expedícióból, nem adott hírt magáról. Egy kínai nyelvű internetes hírportál szerint a kínai hatóságok állítólag már megindították a keresést.
2009.11.03. 16:15
Századvég: súlyos gond a korrupció
Az emberek nagytöbbsége szerint a korrupció igen komoly társadalmi probléma Magyarországon; ők a helyzet megoldásához egyértelmű büntetőjogi szankcionálást és a jelenleginél szélesebb társadalmi nyilvánosságot kívánnak - derült ki a Századvég Alapítvány októberi közvélemény-kutatásából, amely a társadalom korrupcióval kapcsolatos véleményét vizsgálta. A korrumpálhatóság az emberek 16 százaléka szerint elengedhetetlen az ügyek sikeres intézéséhez. A korrupciót a városban élők kevésbé gondolják szükségesnek ügyeik hatékony bonyolításához (13%), mint azok, akik falvakban élnek (25%). A válaszadók több mint 80 százaléka szerint a korrupció Magyarország megoldatlan problémái közé tartozik.
2009.11.03. 16:00
Karadzic első ízben jelent meg ügyének hágai tárgyalásán
Megjelent a hágai Nemzetközi Törvényszéken zajló perének keddi tárgyalási napján Radovan Karadzic, a boszniai szerbek volt vezetője, aki eddig bojkottálta az eljárást. A múlt évtized első felében elkövetett háborús bűnökkel, köztük népirtással vádolt Karadzic azért nem vett részt az első három ülésnapon, mert szeretné kiharcolni, hogy haladékot kapjon védelmének előkészítésére. A bírák eddig azzal fenyegették, hogy ha tovább bojkottálja az eljárást, jogi képviseletére hivatalosan jelölnek ki ügyvédet, Karadzic azonban ezt a megoldást elutasította.
Perre ment a Sláger a frekvenciapályázat miatt
Bírósághoz fordult a Sláger Rádiót működtető társaság az országos kereskedelmi rádiós koncessziós pályázat eredménye miatt - közölte a társaság vezérigazgatója. Heal Edina, aki pár órával a médiahatóság múlt heti döntéshozatala után már jelezte, hogy perelni fognak, kevéssel később kiadott közleményében tudatta: azt is kérik a Fővárosi Bíróságtól, hogy ideiglenes intézkedéssel tiltsa meg a médiahatóságnak, hogy megkösse a műsorszolgáltatási szerződést "a jogellenesen győztessé nyilvánított pályázóval".
2009.11.03. 15:00
Az SZDSZ újra az Országgyűlés Házbizottsága elé viszi a rádiófrekvenciák ügyét
Miután a Fidesz és az MSZP hétfőn elutasította a vizsgálóbizottság felállításáról szóló döntést, az SZDSZ csütörtökön újra az Országgyűlés Házbizottsága elé viszi a rádiófrekvencia-pályázat ügyét - mondta parlamenti sajtótájékoztatóján Kóka János. A szabad demokraták frakcióvezetője úgy fogalmazott: azt remélik, hogy "ahogyan egyre mocskosabb részletek látnak napvilágot a vélt törvénytelenségekről, a két nagy pártnak úgy lesz egyre vállalhatatlanabb a vizsgálat elutasítása". A politikus hozzátette, hogy a keddi sajtóhírek már hivatali befolyással való üzérkedés gyanúját is felvetették.
Fegyelmi eljárás két rendőri vezető ellen az FTC-meccsen történtek miatt
Fegyelmi eljárást indított Budapest rendőrfőkapitánya két rendőri vezető ellen a múlt szombati Ferencváros-Diósgyőr labdarúgó-mérkőzésen történtek kapcsán - jelentette be Draskovics Tibor igazságügyi és rendészeti miniszter a kormányszóvivői tájékoztatón. A miniszter - az ügyben elrendelt belső rendőri vizsgálat eredményére hivatkozva - azt mondta: a rendőrség megfelelő létszámban biztosította a mérkőzést, az előkészítés során helyesen járt el, jól kezelte a megvadult tömeget, de azok az intézkedések hiányoztak, amelyek a rendzavarásban részt vevők helyszíni felderítéséhez, előállításához kellettek volna.
2009.11.03. 14:45
A cseh alkotmánybíróság jóváhagyta a Lisszaboni Szerződést
Jóváhagyta a cseh alkotmánybíróság kedden a Lisszaboni Szerződést, úgy ítélve meg, hogy az összeegyeztethető az ország alkotmányával. A bíróság ezzel elutasította 17 szenátor beadványát, és így elhárult az utolsó jogi akadály a szerződés ratifikálása elől. A dokumentum most már csak Václav Klaus cseh államfő aláírására vár, de egyelőre nem tudni, hogy ez mikor történik meg.
2009.11.03. 14:15
Lerakták az új Ipoly-híd alapkövét Ráróspusztán
Lerakta az új Ipoly-híd alapkövét a magyar és a szlovák külügyminiszter kedd délelőtt Ráróspusztán. Balázs Péter külügyminiszter azt mondta, hogy a híd megépítésével nemcsak a folyót átívelő létesítmény készül el, hanem a két ország, a két nemzet közötti kapcsolatok is jelentős mértékben fejlődhetnek. Miroslav Lajcák szlovák külügyminiszter elmondta, hogy mindkét kormány kiemelten kezeli a hidak újjáépítését, egyben köszönetet mondott mindazoknak, akik tettek valamit a hídért. A híd átadásának határideje 2010. november 30., a kivitelezés költségei egymilliárd forint körüli összeget tesznek ki.
2009.11.03. 14:00
Demján: fontos, hogy a magyar kereskedelem működőképes legyen
Fontos, hogy a magyar kereskedelem működőképes legyen, mivel ez a legtöbb embert foglalkoztató ágazat, és a kereskedelem az egyik legnagyobb áfa-befizető - mondta Demján Sándor, a Vállalkozók és Munkáltatók Országos Szövetségének (VOSZ) ügyvezető elnöke az Európai Kereskedelem napja alkalmából rendezett szakmai találkozón kedden Budapesten. Demján Sándor kiemelte: a magyar társadalom foglalkoztatási szerkezete eltorzult, Magyarországon a termelés összezsugorodott, nincs 500.000 ember, aki ténylegesen részt vesz a fizikai termelésben, emiatt pedig a szolgáltató szektor működési területe is leszűkült.
Oszkó: a forint árfolyammozgása nem ad okot aggodalomra
A pénzügyminiszter szerint a forint árfolyamának mozgása az elmúlt napokban nem ad okot aggodalomra. Az árfolyam a nemzetközi pénzpiaci mozgások hatására gyengült, az nem veszélyezteti a magyar pénzpiac, a pénzügyi intézmények stabilitását - mondta Oszkó Péter újságírói kérdésre válaszolva Budapesten. Magyarország tartja az államháztartási hiány idei 3,9 százalékos és jövő évi 3,8 százalékos előrejelzését - jelentette ki Oszkó azzal kapcsolatban, hogy a héten kezdődik a Nemzetközi Valutaalappal (IMF) a hitel-felülvizsgálat újabb fordulója.
2009.11.03. 13:30
Elhunyt Lossonczy Tamás festőművész
Életének 106. évében kedden elhunyt Lossonczy Tamás Kossuth-díjas festőművész - közölte a család az MTI-vel. A Kossuth-díjas festőművészt az Oktatási és Kulturális Minisztérium (OKM) saját halottjának tekinti. Lossonczy Tamás 1904. augusztus 12-én született Budapesten. Először jogot tanult, majd beiratkozott a Magyar Képzőművészeti Főiskolára (1923-26), ahol Bosznay István, később pedig Vaszary János volt a mestere.
2009.11.03. 13:15
Minden patikában lesz nyitókészlet új vírus elleni védőoltásból
Minden patikában lesz nyitókészlet az új influenzavírus elleni oltóanyagból, így várhatóan megszűnnek az eladás körüli fennakadások - mondta az egészségügyi miniszter kedden. Az új eljárásrendről kedden tárgyalt Székely Tamás és az Egészségügyi Készletgazdálkodási Intézet főigazgatója. Ennek alapján az ország minden patikájába szállítanak a védőoltásból egy bizonyos mennyiséget, függetlenül attól, hogy a gyógyszertár rendelt-e az oltásból vagy sem. Székely Tamás azt is közölte: eddig több mint hárommillió adag készült el az Omninvestnél az új influenzavírus elleni vakcinából.
2009.11.03. 13:00
A tiszti főorvos szerint Ukrajnában nincs új típusú influenzajárvány
Az ukrán közegészségügyi és járványügyi főorvos (tiszti főorvos) szerint Ukrajnában nincs új típusú influenzajárvány. Olekszandr Bilovol közölte: szezonális influenzajárvány és heveny légzőszervi fertőzések a nyugat-ukrajnai régiókban figyelhetők meg, főként 11 megyében, ahol a megbetegedések száma 15 százalékkal haladja meg a járványküszöböt. A többi régióban a megbetegedési mutató az előző, 2007-2008-as években mért szinten van. A főorvos azt is elmondta, hogy Ukrajnában 71-en haltak meg influenzavírus-fertőzés következtében; a laboratóriumi vizsgálatok 14 beteg esetében igazolták a H1N1 vírus okozta influenzát.
A BKV 31 esetben próbálja visszaperelni a végkielégítést
A BKV szerint 31 esetben tudják visszaperelni a cégnél korábban kifizetett végkielégítéseket, bár a belső ellenőrzés azt állapította meg, hogy a lelépési pénz kiutalása 48 esetben volt előnytelen a társaság számára. Sziebert György, a BKV jogi igazgatója kedden az MTI-nek azt mondta: a szerződések egy része elévült, másik részük pedig jogi úton nem érvényesíthető, mert a kifizetés ugyan túlzott volt, de az sem a munka törvénykönyvébe, sem a munkaszerződésbe nem ütközött. Mint hozzátette, a 31 ügyben a munkaügyi bíróság egy év múlva mondhat ítéletet, az után kezdődhet meg a kamattal emelt összegek polgári peres úton történő visszaperlése.
2009.11.03. 12:30
Csak a hazai igények kielégítése után szállít vakcinát külföldre az Omninvest
Eddig hatvan ország jelezte a H1N1 vírus elleni magyarországi vakcina gyártójának, hogy szívesen vásárolna az oltóanyagból, az Omninvest azonban csak a hazai igények maradéktalan kielégítése után juttat vakcinát a határon túlra, egyelőre egyetlen ampullányi szert sem szállítanak külföldre - közölte a pilisborosjenői cég szóvivője. Németh Zsolt elmondta: bár tudomásuk van arról, hogy az Ukrajnában rohamosan terjedő járvány miatt hirtelen "megugrott" a hazai patikai igény, a készletezésben esetlegesen jelentkező problémákat nem az Omninvesten kell számon kérni.
2009.11.03. 12:15
Az afgán elnök nemzeti egységkormány megalakítását ígéri
Nemzeti egységkormány alakítását ígérte kedden Hamid Karzai afgán elnök, kijelentve, hogy "az ország minden részéből" be akarja vonni az embereket új kormányába és Afganisztán békéjének megteremtésébe. "Azt akarom ma mondani, hogy senki sem marad ki ebből a folyamatból. Mi mindannyian részesei leszünk Afganisztán kormányának" - jelentette ki újságírók előtt Karzai egy nappal azután, hogy az afganisztáni választási bizottság úgy döntött, nem tartják meg az elnökválasztás hét végére kitűzött második fordulóját és a hivatalban lévő Karzait nyilvánította győztesnek. Karzai egyúttal a "tálib testvéreket" is az országba való visszatérésre szólította.
Tüntetnek a tejtermelők csütörtökön
Több helyszínen is demonstrálnak a tejtermelők csütörtökön az országban, hogy felhívják a figyelmet tarthatatlannak ítélt helyzetükre - közölte Istvánfalvi Miklós, a Tej Terméktanács elnökhelyettese, a demonstrációs bizottság vezetője kedden Budapesten sajtótájékoztatón. Istvánfalvi Miklós szerint az EU és a magyar agrárkormányzat által az utóbbi időben bejelentett intézkedések érdemben nem javítanak a termelők kilátásain. Az EU-tól származó pénz literenként 50 fillérnek megfelelő támogatást biztosít, míg a Földművelésügyi és Vidékfejlesztési Minisztérium által előrehozott literenként több, mint 8 forintos támogatást nemcsak a magyar tejtermelők kapják meg, hanem az unió többi tejtermelője is.
2009.11.03. 12:00
Hamenei: nem lehet párbeszéd az atomprogramról, ha Washington kényszerít
Irán elutasít minden olyan tárgyalást atomprogramjáról, amelynek eredményét az Egyesült Államok előre ki akarja kényszeríteni - idézte az IRNA hivatalos hírügynökség kedden Ali Hamenei ajatolláhot, Irán legfőbb vallási és politikai vezetőjét. "Az ilyen párbeszéd a farkas és a bárány közötti erőviszonynak felelne meg" - mondta Hamenei egy beszédében, amelyet diákokhoz intézett a teheráni amerikai nagykövetség elfoglalásának 30. évfordulója előtti napon.
Brüsszel prognózisa szerint vége lesz idén a recessziónak az EU-ban
Kiemelkedik a recesszióból az Európai Unió ez év második felében, és jövőre már 0,75 százalékos növekedésre lehet számítani átlagosan - derül ki az Európai Bizottság őszi előrejelzéséből, amelyet kedden tettek közzé Brüsszelben. Idén mindazonáltal Brüsszel még átlagosan 4 százalékos GDP-csökkenésre számít uniós szinten. A munkanélküliségi ráta jövőre 10,3 százalékra nő a prognózis szerint. Joaquín Almunia pénzügyi biztos sajtótájékoztatóján úgy fogalmazott, a legfontosabb feladat most a fellendülés tartósságának biztosítása.
2009.11.03. 11:45
EU-prognózis: jövőre megállhat a GDP csökkenése Magyarországon
Jövőre éves szinten már csak fél százalékos gazdasági csökkenés várható Magyarországon, 2011-ben pedig a növekedés 3,1 százalékos lehet az Európai Bizottság kedden kiadott legfrissebb előrejelzése szerint. Az államháztartási hiány a prognózis szerint az idén és jövőre valamivel 4 százalék fölött alakul a GDP-hez képest, messze az uniós átlag alatt. A brüsszeli bizottság szerint "a hathatós kiigazítási intézkedések segítettek csökkenteni a gazdaság sérülékenységét" Magyarországon. A munkanélküliségi arányt az idén 10,5, jövőre 11,3 százalékra jósolja a bizottság, míg az inflációt ez évben 4,3, jövőre 4 százalékosra.
Ismét botrány a Budaházy-per tárgyalásán
A hallgatóság Budaházy György vádlottat éltette és a bírót szidalmazta a budapesti Szabadság téri szovjet emlékmű megrongálása miatt indult büntetőper tárgyalásán a Pesti Központi Kerületi Bíróságon. A vádlottak védői a tárgyalásvezetésre, a védői és vádlotti jogok csorbítására hivatkozva elfogultsági kifogással éltek a bíró ellen. Erről a bíróság elnöke dönt majd, és ha a kifogásnak helyt ad, új bírót jelöl ki és elölről kezdődhet az elsőfokú eljárás Budaházy rongálási ügyében.
2009.11.03. 11:15
Észak-Korea egy újabb atombombához elegendő plutóniumot nyert ki
Észak-Korea befejezte a jongbjoni atomreaktorban elhasznált nyolcezer fűtőrúd újrafeldolgozását - jelentette kedden a KCNA észak-koreai állami hírügynökség. Ennyi elhasznált nukleáris fűtőelemből szakértők szerint elegendő mennyiségű plutónium nyerhető legalább egy darab atombomba megépítéséhez. A bejelentés egybeesik Észak-Korea azon törekvésével, hogy az Egyesült Államok fogadja el Phenjan ajánlatát, és kezdjen közvetlen tárgyalásokat a sztálinista állammal az észak-koreai nukleáris programról. Az észak-koreai külügyminisztérium hétfőn közölte: Phenjan elindul "a maga útján", ha Washington nem ad választ a közvetlen tárgyalásokra vonatkozó ajánlatra.
Tenisz, mini WTA-vb: Czink szerdán, Szávay csütörtökön kezd
Szerdától Bali szigetén rendezik meg a Bajnokok tornája elnevezésű, 600 ezer dollár összdíjazású teniszversenyt: Czink Melinda már a nyitó napon pályára lép, míg Szávay Ágnes csütörtökön kezd. Czink a jelenleg legelőkelőbb helyen rangsorolt magyar (38. a listán), első ellenfele a D csoportban német Sabine Lisicki lesz, míg Szávay (42.) az ausztrál Samantha Stosurral néz farkasszemet B csoportban.
2009.11.03. 10:45
Serena Williams új kereseti világcsúcsot állított fel a női teniszezők között
Új kereseti csúcsot állított fel a női teniszezők között az amerikai Serena Williams azzal, hogy ebben az idényben több mint hat és fél millió dollárt kasszírozott. A múlt heti WTA-vb-t megnyerő világelső 2009-ben egészen pontosan 6.545.586 dollárt ütögetett össze. A korábbi rekordot 2007-ből a belga Justine Henin tartotta, aki akkor 5.429.586 dollárt keresett. A női versenyeket szervező WTA összeállítást közölt a pénzdíj-fejlődésekről is. Amíg 1971-ben 19 tornán összesen 309.100 dollárt osztottak ki, addig idén 55 versenyen több mint 86 milliót.
2009.11.03. 10:15
Elfogadták a kormány által támogatott módosító javaslatokat a költségvetéshez
A jövő évi költségvetés 3,8%-os hiánycéllal számol, negyven milliárd forintot elvon a közösségi közlekedéstől, nagyságrendileg 70 milliárd forinttal csökkenti az önkormányzatok támogatását ugyanakkor nem változik a gyermekétkeztetés jelenlegi mértéke és megteremti annak fedezetét, hogy az öt százalékos áfa-kulcsba kerüljön a távhő - többek közt ezeket tartalmazzák a költségvetéshez benyújtott módosító indítványok, amelyeket kedden fogadott el az Országgyűlés. A kabinet által is támogatott módosító indítványokat 200 igen szavazattal és 133 tartózkodás mellett fogadta el a törvényhozás.
2009.11.03. 10:00

References: bíróság 
 bíróság 
 bíróság 
 bíróság 
 bíróság 
 bíróság